1. pielikums

Ogres novada pašvaldības domes

20.07.2023. sēdes lēmumam

(protokols Nr.12;14.)

**OGRES NOVADA PAŠVALDĪBAS AĢENTŪRAS**

**“OGRES KOMUNIKĀCIJAS”**

**2022. GADA**

**PUBLISKAIS PĀRSKATS**

Ogre

2023

Saturs

1. Vispārēja informācija 3

1.1. Aģentūras darbības normatīvais regulējums 3

1.2. Aģentūras struktūrvienības un padotībā esošās iestādes 4

1.3. Aģentūras funkcijas un uzdevumi 4

2. Finanšu resursi un darbības rezultāti 5

2.1. Aģentūras finansējums un tā izlietojums 5

2.2. Ogres novada pašvaldības budžeta piešķirtie līdzekļi un to izlietojums 7

2.3. Ieņēmumi no aģentūras sniegtajiem maksas pakalpojumiem 8

2.4. Aģentūras sniegto publisko pakalpojumu izcenojumi pārskata periodā 8

2.5. Aģentūras svarīgākie darbības rezultāti 2022. gadā 9

2.6. Aģentūras finanšu saistības 10

2.7. Aģentūras darbs ar debitoriem 10

2.8. Iekšējās kontroles sistēma 10

3. Personāls 11

4. Komunikācija ar sabiedrību 11

5. Nākamā gada plānotie pasākumi 12

5.1. Pārskata gadā uzsāktie pasākumi, kuri tiks turpināti 12

5.2. Paredzamie notikumi, kas varētu būtiski ietekmēt aģentūras darbību nākotnē 13

6. Neatkarīgu revidentu ziņojums 16

1. Vispārēja informācija par Ogres novada pašvaldības aģentūru “Ogres komunikācijas”
	1. Aģentūras darbības normatīvais regulējums

Ogres novada pašvaldības aģentūra “Ogres komunikācijas” (turpmāk arī – aģentūra) saskaņā ar Ogres novada pašvaldības domes 2014. gada 26. septembra lēmumu (protokols Nr.20; 1.§) ir izveidota pašvaldības iestāde, kurai ar Ogres novada domes lēmumu uzdots veikt no pašvaldības funkcijām izrietošus pārvaldes uzdevumus, sniedzot pakalpojumus un īstenojot pašvaldības un starptautiskus projektus un programmas.

Aģentūra darbojās saskaņā ar Ogres novada pašvaldības 2014. gada 13. novembra saistošajiem noteikumiem Nr. 32/2014 “Ogres novada pašvaldības aģentūras “Ogres komunikācijas” nolikums”.

2018. gada 25. jūlijā stājoties spēkā Ogres novada pašvaldības 2018. gada 21. jūnija saistošajiem noteikumiem Nr. 14/2018 “Grozījumi Ogres novada pašvaldības 2014. gada 13. novembra saistošajos noteikumos Nr. 32/2014 “Ogres novada pašvaldības aģentūras “Ogres namsaimnieks” nolikums”, aģentūras nosaukums tika mainīts no pašvaldības aģentūras “Ogres namsaimnieks” uz pašvaldības aģentūru “Ogres komunikācijas.”

2018. gada 1. jūlijā saskaņā ar Ogres novada pašvaldības 2018. gada 25. janvāra lēmumu Nr. 2 „Par Ogres novada pašvaldības aģentūras „Ogres namsaimnieks” reorganizāciju” un Ogres novada pašvaldības 2018. gada 19. aprīļa lēmumu Nr. 6 “Par grozījumiem Ogres novada pašvaldības domes 2018.gada 25.janvāra lēmumā “Par Ogres novada pašvaldības aģentūras “Ogres namsaimnieks” reorganizāciju” un reorganizācijas beigu datuma noteikšanu” Ogres novada pašvaldība veica aģentūrai deleģēto funkciju pārdali, deleģējot funkcijas aģentūrai un sabiedrībai ar ierobežotu atbildību “Ogres Namsaimnieks”.

Aģentūras mērķis ir organizēt ūdenssaimniecības pakalpojumus Ogres novada Ogres pilsētas un Ogresgala pagastā, pārvaldīt aģentūras valdījumā nodotās Ogres novada pašvaldības centralizētās ūdensapgādes, fekālās un lietus kanalizācijas sistēmas, pārvaldīt aģentūras valdījumā nodoto nekustamo īpašumu, nodrošināt sociālo māju uzturēšanu, nodrošināt dzīvnieku patversmes darbību, peldbaseina darbību, ceļu un pilsētvides uzturēšanu un attīstību un kapu uzturēšanu.

Aģentūra savā darbībā ievēro starptautisko tiesību un Eiropas Savienības tiesību normas, kā arī vispārējos tiesību principus, Latvijas Republikas Satversmi, Latvijas Republikas likumus, Ministru kabineta noteikumus, Ogres novada pašvaldības saistošos noteikumus, Ogres novada pašvaldības domes lēmumus un rīkojumus, kas attiecas uz aģentūru un tās darbību.

Aģentūra ir Ogres novada pašvaldības domes noteiktās kompetences un veicamo funkciju ietvaros reorganizēto Ogres novada pašvaldības aģentūru “Mālkalne” un “Dziednīca” saistību un tiesību pārņēmēja.

Pārskata periodā aģentūra nav līdzdarbojusies sadarbības projektos.

Aģentūras stratēģija izpildīta atbilstoši budžeta apstiprinātajam plānam, tai skaitā, ir paplašināti ūdenssaimniecības centralizētie tīkli un veikti ūdenssaimniecības rekonstrukcijas darbi.

Nosaukums: Ogres novada pašvaldības aģentūra

“Ogres komunikācijas”

Reģistrācijas numurs: 90010402651

Juridiskā adrese: Mālkalnes prospekts 3, Ogre, Ogres novads, LV-5001

Faktiskā adrese: Akmeņu iela 43, Ogre, Ogres novads, LV-5001

Dibinātājs: Ogres novada pašvaldība

Juridiskā adrese : Brīvības iela 33, Ogre, Ogres novads, LV-5001

Ogres novada pašvaldības aģentūras “Ogres komunikācijas” gada pārskata periods ir no 2022. gada 1. janvāra līdz 2022. gada 31. decembrim, kas ir divpadsmit kalendārie mēneši.

* 1. Aģentūras struktūrvienības un padotībā esošās iestādes

Aģentūras darbību vada un organizē aģentūras direktors, kas rīkojas saskaņā ar normatīvajos aktos un aģentūras nolikumā noteiktajamiem noteikumiem. Aģentūras darbību atbilstoši Publisko aģentūru likumam pārrauga Ogres novada pašvaldība un tās pilnvarotā persona – izpilddirektors.

 Aģentūras struktūra noteikta ar Ogres novada pašvaldības 2018. gada 19. aprīļa saistošajiem noteikumiem Nr. 9/2018 ”Grozījumi Ogres novada pašvaldības 2014. gada 13. novembra saistošajos noteikumos Nr. 32/2014 ”Ogres novada pašvaldības aģentūras “Ogres namsaimnieks” nolikums”, kuri stājas spēkā 2018. gada 1. jūlijā. Aģentūras struktūru veido struktūrvienības – peldbaseins ”Neptūns” un Dzīvnieku patversme, un nodaļas – Saimniecības nodaļa, Notekūdeņu attīrīšanas nodaļa, Administratīvā nodaļa un Ūdenssaimniecības nodaļa.

Aģentūras struktūrvienību un nodaļu funkcijas, uzdevumi, tiesības un darba organizācija ir noteikta struktūrvienību un nodaļu nolikumos.

* 1. Aģentūras funkcijas un uzdevumi

Aģentūras galvenās funkcijas un uzdevumi pārskata periodā bija:

1. aģentūras valdījumā nodotā Ogres novada pašvaldības nekustamā īpašuma – daudzdzīvokļu dzīvojamo māju ar tām piesaistīto teritoriju, nedzīvojamo ēku (telpu), kā arī atsevišķu dzīvokļu īpašumu pārvaldīšana;
2. sociālo māju un ar to saistīto ēku kompleksa un tam piesaistītā zemes gabala pārvaldīšana un uzturēšana;
3. ūdensapgāde un notekūdeņu novadīšana Ogres pilsētā un Ogresgala pagastā;
4. Ogres pilsētas teritorijas labiekārtošana;
5. pilsētas lietus kanalizācijas ekspluatācija un remonts;
6. peldbaseina pakalpojumi;
7. dzīvnieku patversmes uzturēšana;
8. informācijas par Ogres pilsētas ielām un tiltiem un pagastu ceļiem un tiltiem apkopšana, un informācijas iesniegšana Ogres pašvaldības centrālajā administrācijā;
9. kapsētu izveidošanas un uzturēšanas, kapu vietu piešķiršanas un uzskaites nodrošināšana, kapsētu pārziņa pienākumu un tiesību Ogres pilsētā, Ogresgalā un Ciemupē nodrošināšana.
10. Finanšu resursi un darbības rezultāti

2022. gadā aģentūras darbība notika atbilstoši aģentūras nolikumam, Ogres novada pašvaldības deleģētajiem uzdevumiem, darba plānam un pieejamam finansējumam.

* 1. Aģentūras finansējums un tā izlietojums

Ogres novada pašvaldības aģentūras "Ogres komunikācijas" darbība pārskata periodā tika nodrošināta no šādiem finansējuma avotiem:

 1. Ogres novada pašvaldības budžeta līdzekļi;

 2. Ieņēmumi no aģentūras sniegtajiem maksas pakalpojumiem.

|  |  |  |  |  |
| --- | --- | --- | --- | --- |
| Posteņa vai darījuma nosaukums | 2020. gadsEUR | 2021. gadsEUR | 2022. gadsEUR | 2023. gads plānsEUR |
| **IEŅĒMUMI NO PAMATDARBĪBAS:** |
| Nenodokļu ieņēmumi | 310 | 47 | 1237 | 200 |
| Maksas pakalpojumiem un citi pašu ieņēmumi | 2 108 379 | 2 065 102 | 2 166 118 | 2 944 892 |
| Pašvaldību budžeta transferti | 784 577 | 761 998 | 864 539 | 923 996 |
| **Ieņēmumi kopā:** | **2 893 266** | **2 827 147** | **3 031 894** | **3 869 088** |
| **IZDEVUMI NO PAMATDARBĪBAS:** |  |
| Darba samaksa | 811 082 | 818 822 | 814 371 | 1 111 417 |
| Darba devēja sociālās apdrošināšanas iemaksas | 190 771 | 207 521 | 206 696 | 297 464 |
| Komandējumi un dienesta braucieni | 1 256 |  | 1 068 | 2 500 |
| Pakalpojumi | 907 750 | 905 553 | 1 231 214 | 1 660 930 |
| Krājumi un materiāli | 158 601 | 147 579 | 157 452 | 244 136 |
| Nodokļu maksājumi | 254 747 | 269 075 | 217 439 | 269 764 |
| Kapitālie izdevumi | 678 793 | 560 777 | 920 159 | 609 563 |
| Parējie izdevumi, kas nav klasificēti iepriekš |  |  |  |  |
| **Izdevumi kopā:** | **3 003 000** | **2 909 327** | **3 548 399** | **4 195 774** |

2022. gadā aģentūra realizējot tai uzdotās funkcijas, ir izpildījusi Ogres novada pašvaldības apstiprinātos budžeta rādītājus un uzdevumus.

2022. gadā Ogres novada pašvaldības aģentūras “Ogres komunikācijas” pamatbudžeta ieņēmumi ir 3 031 894 *euro*, kas par 7.24 % pārsniedz 2021. gada pamatbudžeta ieņēmumus. Ieņēmumu apjomu pozitīvi ietekmēja peldbaseina darbība, jo tika atcelti ierobežojumi saistībā ar Covid-19, kas būtiski palielināja apmeklētāju skaitu. 2022. gadā proporcionāli lielāko ieņēmumu daļu, jeb 71.5 % no kopējā ieņēmumu apjoma, veido maksas pakalpojumi un citu pašu ieņēmumi, kuri veidojas no sniegtajiem pakalpojumiem par ūdensapgādi, kanalizāciju, peldabaseina izmantošanu un no dažādiem mazāka apjoma pakalpojumiem. Savukārt 28.5% sastāda ieņēmumi no pašvaldības funkciju realizācijas, kura arī ir pozitīvi ietekmējusi ieņēmumu pieaugumu.

Pamatbudžeta izdevumi 2022. gadā ir 3 548 399 *euro*, kuri salīdzinot ar 2021. gadu ir pieauguši par 21.97 %. Izmaksu pieaugums galvenokārt ir saistīts ar energoresursu cenu pieaugumu, kas savukārt veicinājis visu pārējo pakalpojumu un materiālu cenu pieaugumu. Ekonomiskās darbības izdevumi ir palielinājušies uz degvielas cenu un transporta iegādes izdevumu rēķina – tika iegādāts kravas auto IVECO ar trīspusēju pašizgāzēju un manipulatoru ūdenssaimniecības nodaļas vajadzībām. Vides aizsardzības izdevumu pieaugums skaidrojams ar to, ka mainoties cenai par nešķiroto atkritumu noglabāšanu poligonā, ir pieaudzis kopējais tarifs atkritumu izvešanai. Notekūdeņu apsaimniekošanas izmaksas arī ir pieaugušas. Tika veikti dažāda apjoma rekonstrukcijas, renovācijas un izbūves darbi, no kuriem būtiskākie ir kanalizācijas cauruļvadu posmu nomaiņa (ar kopējo garumu 297 m) Gunāra Astras ielā, Ogrē (pašvaldības finansējums – 129 918 *euro*), kā arī sadzīves kanalizācijas posma nomaiņa Tīnūžu 9 (63 m DN 200) un Tīnūžu 11 (21 m DN 200), Ogrē. Tika pabeigta (pašvaldības finansējums – 25 775 *euro*) kanalizācijas sūknētavas un spiedvada izbūve Doles ielas daudzdzīvokļu ēkām, lai nodrošinātu notekūdeņu novadīšanu uz pilsētas attīrīšanas iekārtām bez privātpersonām piederoša īpašuma pakalpojuma izmantošanas, kura tika iesākta 2021. gadā. Teritoriju un mājokļu apsaimniekošanas izdevumi salīdzinot ar 2021. gadu kopumā ir nedaudz pieauguši. Ūdensapgādes pakalpojuma izmaksas ir nedaudz samazinājušās. Būtiskākie darbi ūdensapgādē 2022. gadā: rekonstrukcijas darbi par summu 33 170 *euro* un dažādi neliela apjoma remontdarbi par kopējo summu 58 301 *euro*. Pašvaldības finansējuma ietvaros (5 650 *euro*) tika mainīti ugunsdzēsības hidranti. Atpūtas, kultūras un reliģijas sadaļā ietilpst peldbaseina “Neptūns” izmaksas, kuras salīdzinot ar iepriekšējo gadu ir samazinājušās (mazāk līdzekļu tika novirzīti dažādiem remontiem), bet ieņēmumi no peldbaseina pakalpojumiem beidzoties Covid-19 ierobežojumiem, salīdzinot ar 2021. gadu, ir palielinājušies, kā arī pašvaldība piešķīra papildus finansējumu 48 000 *euro* energoresursu sadārdzinājumam. Sociālās aizsardzības izdevumi ir palielinājušies salīdzinot ar 2021. gadu. Tika veikti dažādi remontdarbi pašvaldības dzīvokļos un sociālās mājās (iekšējās apdares, plīts, santehnikas u.c. remonti, logu un durvju maiņa), kā arī tika veikti sīkie remonti un tukšo pašvaldības dzīvokļu atbrīvošana no mēbelēm un sadzīves atkritumiem.

* 1. Ogres novada pašvaldības budžeta piešķirtie līdzekļi un to izlietojums

2022. gadā no Ogres novada pašvaldības budžeta Ogres novada pašvaldības aģentūrai “Ogres komunikācijas” tika piešķirti 864 538.62 EUR, kas tika izlietoti šādi:

1. pilsētas apzaļumošana – 76 414.00 EUR;
2. sociālo funkciju realizācija soc. mājās – 52 341.90 EUR;
3. sociālo māju remotdarbi – 9 152.37 EUR
4. pašvaldības dzīvokļu remonts – 7 740.18 EUR;
5. pilsētas lietus kanalizācijas ekspluatācija un remonts – 33 354.72 EUR;
6. pārvietojamo tualešu uzturēšana – 7 683.02 EUR;
7. strūklakas uzturēšana – 19 215.56 EUR;
8. Norupītes sūknētavas ekspluatācija – 22 502.66 EUR;
9. peldošo platformu ekspluatācija Krasta ielā –31 410.34 EUR;
10. dzīvnieku patversmes uzturēšana – 18 938.64 EUR;
11. elektroenerģija pārsūknēšanas stacijā Ogre-3 – 20 617.79 EUR;
12. pārņemto komunālās nodaļas funkciju izpilde – 50 577.72 EUR;
13. kapu uzturēšana – 123 107.44 EUR;
14. decentralizēto notekūdeņu uzskaites un kontroles nodrošināšana – 16 528.58 EUR;
15. nedarbojošo, bojāto ugunsdzēsības hidrantu nomaiņa Ogres pilsētā – 5 650.00 EUR;
16. pakalpojumi pašvaldības iestādēm – 511.91 EUR;
17. kanalizācijas sūknētavas un spiedvada izbūve Doles ielas daudzdzīvokļu ēkām –

25 774.66 EUR;

1. kanalizācijas cauruļvadu posmu nomaiņa G.Astras ielā, Ogrē – 129 917.54 EUR;
2. dotācija Meža prospekta 9, Ogrē, uzturēšanai – 213 099.59 EUR.
	1. Ieņēmumi no aģentūras sniegtajiem maksas pakalpojumiem

Ūdensapgādes, notekūdeņu novadīšanas, nedzīvojamo telpu apsaimniekošanas un citus maksas pakalpojumu ieņēmumi pārskata gadā bija 2 167 344 EUR, kas izlietoti minēto pakalpojumu izpildes nodrošināšanai.

Pārskata gadā visi aģentūras izdevumi ir lietderīgi un pamatoti un tika novirzīti, lai sekmīgi nodrošinātu visu aģentūrai noteikto un uzdoto funkciju izpildi.

* 1. Aģentūras sniegto publisko pakalpojumu izcenojumi pārskata periodā

Publisko aģentūru likuma 17. panta otrā daļa, nosaka, ka aģentūra nodrošina pašvaldības uzdevumu īstenošanu, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus.

|  |  |  |
| --- | --- | --- |
| Pakalpojums | Tarifs (izcenojums) | Pamatojums |
| ŪDENSPIEGĀDE | 0.65 EUR/m3 bez pievienotās vērtības nodokļa | Ogres novada pašvaldības 2018. gada 15. februāra saistošie noteikumi Nr.2/2018 “Ogres novada pašvaldības aģentūras “Ogres namsaimnieks” ūdenssaimniecības pakalpojumu tarifs” |
| Kanalizācija | 1.41 EUR/m3 bez pievienotās vērtības nodokļa | Ogres novada pašvaldības 2018. gada 15. februāra saistošie noteikumi Nr.2/2018 “Ogres novada pašvaldības aģentūras “Ogres namsaimnieks” ūdenssaimniecības pakalpojumu tarifs” |
| **Telpu nomas maksa** (veselības aprūpes funkciju nodrošināšanai)**Meža prospektā 9, Ogrē** | 4.11 EUR/m2 bez pievienotās vērtības nodokļa | Ogres novada pašvaldības 2020. gada 16. jūlijā saistošie noteikumi Nr. Nr. 8/2020“Ogres novada pašvaldības aģentūras „Ogres komunikācijas” maksas pakalpojumu cenrādis” |
| **Telpas nomaS maksa puspagrabstāvā**(veselības aprūpes funkciju nodrošināšanai)**Meža prospektā 9, Ogrē** | 3.53 EUR/m2 bez pievienotās vērtības nodokļa | Ogres novada pašvaldības 2020. gada 16. jūlijā saistošie noteikumi Nr. Nr. 8/2020“Ogres novada pašvaldības aģentūras „Ogres komunikācijas” maksas pakalpojumu cenrādis” |
| **MAKSA par Koplietošanas telpām****Meža prospektā 9, Ogrē** | 2.79 EUR/m2 bez pievienotās vērtības nodokļa | Ogres novada pašvaldības 2020. gada 16. jūlijā saistošie noteikumi Nr. Nr. 8/2020“Ogres novada pašvaldības aģentūras „Ogres komunikācijas” maksas pakalpojumu cenrādis” |
| **Konferenču zāles noma** par 1 stundu | 6.02 EUR bez pievienotās vērtības nodokļa | Ogres novada pašvaldības 2020. gada 16. jūlijā saistošie noteikumi Nr. Nr. 8/2020“Ogres novada pašvaldības aģentūras „Ogres komunikācijas” maksas pakalpojumu cenrādis” |
| **PelbaseinS “Neptūns” baseins pakalpojumi** | - | Ogres novada pašvaldības 2020. gada 16. jūlijā saistošie noteikumi Nr. Nr. 8/2020“Ogres novada pašvaldības aģentūras „Ogres komunikācijas” maksas pakalpojumu cenrādis” |
| **Nomas maksa no neapdzīvojamām telpām** | Noteikta ar vērtēšanu | Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” |
| **Kapličas izmantošana Ogres kapsētā** (telpas noma bēru ceremonijas laikā) | 12.40 EUR bez pievienotās vērtības nodokļa | Ogres novada pašvaldības 2019. gada 21. marta saistošie noteikumi Nr. 6/2019 “Ogres novada pašvaldības kapsētu darbības un uzturēšanas noteikumi” |
| **Iebraukšanas maksa Ogres un Smiltāju kapsētā** | 3.56 EUR bez pievienotās vērtības nodokļa | Ogres novada pašvaldības 2019. gada 21. marta saistošie noteikumi Nr. 6/2019 “Ogres novada pašvaldības kapsētu darbības un uzturēšanas noteikumi” |

* 1. Aģentūras svarīgākie darbības rezultāti 2022. gadā

Pārskata gadā patērētājiem realizētais ūdens daudzums sastāda 732 261 m3. Ūdens kvalitāte atbilst visām dzeramā ūdens noteiktajām prasībām, atbiltoši Ministru kabineta 2017. gada 14. novembra noteikumiem Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība”. 2022. gadā patērētājiem realizētais notekūdens daudzums bija 761 660 m3.

2022. gadā tika veikti ūdensapgādes rekonstrukcijas darbi par summu 33 170 EUR, kā arī veikti dažādi nelieli remontdarbi par summu 58 301 EUR. Pašvaldības finansējuma ietvaros (5 650 EUR) tika nomainīti ugunsdzēsības hidranti. Kanalizācijas rekonstrukcijas darbi tika veikti par 204 853 EUR, no kuriem būtiskākais ir kanalizācijas posmu nomaiņa Tīnūžu 9 un Tīnūžu 11 ielās, kā arī Skolas ielas KSS tehnisko iekārtu nomaiņa. Par pašvaldības finansējumu (129 918 EUR) tika nomainīti kanalizācijas caurļvadi (297 m) Gunāra Astras ielā, Ogrē.

Peldbaseinā “Neptūns” tika veikti remontdarbi telpās par summu 21 773 EUR, no kuriem apjomīgākie ir ugunsdrošības sistēmas un telekomunikāciju tīkla rekonstrukcija. Peldbaseina iekšējās inženierkomunikācijas tika uzturētas, remontētas par summu 4 938 EUR.

Sociālā mājā tika veikts ugunsdrošības un apsardzes signalizācijas remonts par 9 152 EUR. Pašvaldības dzīvokļos tika veikti dažādi darbi par summu 7 740 EUR.

Tika turpināts veikt 2021. gadā iesāktais ūdens atdzelžošanas stacijas Apiņu ielā 5, Ogrē uzlabošanas darbs, veicot dzeramā ūdens filtru apsaistes cauruļu izolēšanu, lai nodrošinātu atdzelžošanas stacijas ilgtermiņa saglabāšanu un izmantošanu.

2022. gada 9. augustā Vides aizsardzības un reģionālās attīstības ministrija apstiprināja projekta Nr. 3DP/3.5.1.1.0/14/IPIA/VARAM/004 “Ogres ūdenssaimniecības attīstība, IV kārta” pēcuzraudzības piekto – pēdējo pārskatu.

* 1. Aģentūras finanšu saistības

Aģentūras saistības jeb kreditoru parādi uz 2022. gada 31. decembri bija 185 892 EUR, no tiem, īstermiņa saistības 185 892 EUR, tai skaitā:

* 1. saistības pret piegādātājiem un darbuzņēmējiem – 47 313 EUR;
	2. nodokļi un sociālās apdrošināšanas maksājumi – 11 522 EUR;
	3. īstermiņa uzkrātās saistības – 117 140 EUR;
	4. nākamo periodu ieņēmumi un saņemtie avansi – 9 917 EUR.

Pārskata periodā aģentūra savlaicīgi ir veikusi visus norēķinus ar valsts budžetu par nodokļiem, un ar piegādātājiem un darbuzņēmējiem.

* 1. Aģentūras darbs ar debitoriem

2022. gadā tika turpināta debitoru analīze, izvērtējot debitoru maksātspēju. Parādu piedziņa tika risināta ārpustiesas procesā, kontrolējot debitorus parādu pieaugumus un risinot situācijas kopā ar parādniekiem – ir veikta parādnieku informēšana par parādu saistībām, gan telefoniska, gan atgādinājumu un brīdinājumu veidā.

2022. gadā tika ieviesta automātisku atgādinājuma paziņojumu sūtīšana klientiem, gan par parāda esamību, gan par ūdens komercuzskaites mēraparātu rādījumu ziņošanu, uzlabojot gan parādu ātrāku atmaksu, rādījumu ziņošanu.

Lai atviegloto aģentūras klientiem rēķinu apmaksu par ūdenssaimniecības pakalpojumiem, tika noslēgts līgums par maksājumu pieņemšanu pasta nodaļās rēķiniem ar svītrukodiem, ar Valsts akciju sabiedrību “Latvijas Pasts”, samazinot klientam Valsts akciju sabiedrības “Latvijas Pasts” rēķina apmaksas pakalpojuma cenu aģentūras klientiem.

* 1. Iekšējās kontroles sistēma

Katru gadu tiek izstrādāts aģentūras budžets un darba plāni, ko apstiprina Ogres novada pašvaldības dome. Aģentūras ikmēneša sasniegtie darbības rezultāti un plāna izpilde tiek regulāri kontrolēta un analizēta.

Regulāri tiek veikta ikgadējā inventarizācija un faktiskie inventarizācijas rezultāti tiek salīdzināti ar grāmatvedības uzskaites datiem. Grāmatvedības datorsistēmās regulāri tiek veiktas izmaiņas atbilstīgi valsts likumdošanas izmaiņām.

Aģentūras iekšējās kontroles sistēma izveidota un funkcionē saskaņā ar Ogres novada pašvaldībā un aģentūrā izstrādāto grāmatvedības uzskaites un finanšu kontroles koncepciju, kura nodrošina aģentūras līdzekļu saglabāšanu, racionālu un efektīvu izlietošanu, saimniecisko darījumu atbilstību likumdošanai un aģentūras nolikumam.

 2022. gadā aģentūras finanšu un saimnieciskās darbības revīziju veica sabiedrība ar ierobežotu atbildību SIA "SINDIKS", reģistrācijas Nr. 40003078342, sniedzot savu atzinumu par 2022. gada pārskatu un saimniecisko darbību. Tiek ņemti vērā revidenta ieteikumi, lai nodrošinātu Aģentūras stabilu darbību.

1.
2. Personāls

No 2022. gada 1. janvāra līdz 2022. gada 31. decembrim aģentūrā tika nodarbināti 79 darbinieki, no kuriem 52 procenti bija sievietes un  48 procenti vīrieši. Aģentūras struktūra un vadošie darbinieki: Administratīvā nodaļa, Peldbaseins “Neptūns”, Saimniecības nodaļa, Ūdenssaimniecības nodaļa un Notekūdeņu attīrīšanas nodaļa. Darbinieku vidējais vecums bija  - 53 gadi. Trīs aģentūras nodaļu un struktūrvienību vadītājiem ir augstākā izglītība, vienam vidējā izglītība, vienam – vidējā profesionālā. Viens struktūrvienības vadītājs studē augstskolas pēdējā kursā. Personāla mainība pārskata gadā bija 10 procenti.

Lai uzlabotu darba kvalitāti, aģentūras darbinieki atbilstoši savai specialitātei un darba nepieciešamībai apmeklēja - dažādus kvalifikācijas seminārus un kursus.

Saskaņā ar Ogres novada pašvaldības noteikto kārtību gada nogalē tika veikta darbinieku darba izpildes novērtēšana.

1. Komunikācija ar sabiedrību

Aģentūras komunikācija ar klientiem tiek nodrošināta ar Ogres novada pašvaldības mājas lapas starpniecību. 2022. gadā tika uzsākta aģentūras mājaslapas izveide, lai tiešāk un ātrāk varētu infomēt klientus par aģentūras sniegtajiem pakalpojumiem, aktuālitātēm, tajā atspoguļojot aktuālo un nepieciešamo informāciju klientiem un stiprinātu aģentūras identitāte.

Šobrīd Ogres novada pašvaldības mājas lapā ir pieejama informācija par peldbaseina noslogojuma grafiku un izcenojumiem. Īstenojot informācijas pieejamības principu, aģentūra regulāri ievieto aktuālo informāciju ne tikai Ogres novada pašvaldības mājas lapā, bet veicina sabiedrības informētību izmantojot arī ar plašsaziņas līdzekļu starpniecību, tai skaitā, televīzijas sižetu un interviju starpniecību.

Augstāk minēto pasākumu mērķis ir efektīvāka sabiedrības un klientu informēšana un dialoga veidošana par aģentūras darbu un visām ar to saistītām aktualitātēm.

5. Nākamā gada plānotie pasākumi

5.1. Pārskata gadā uzsāktie pasākumi, kuri tiks turpināti

Ogres novada pašvaldības aģentūra “Ogres komunikācijas” turpinās īstenot vienotu Ogres novada pašaldības domes politiku ūdensapgādes, kanalizācijas un nodotā nekustamā īpašuma pārvaldīšanā (sociālās mājas, pašvaldības dzīvokļu īpašumi), lai nodrošinātu sabiedrības vajadzību apmierināšanu šo pakalpojumu saņemšanā Ogres pilsētā un Ogresgala pagastā, kā arī veiks kapu apsaimniekošanu un nodrošinās peldbaseina darbību un citu aģentūras funkciju īstenošanu.

Aģentūrai pārskatot ūdenssaimniecības cetralizēto tīku avārijas – to vietas, biežumu un izmaksas, tika konstēts, ka ir nepieciešams veikt ūdenvada nomaiņu Skolas ielā, līdz ar to 2023. gadā ir plānot veikt ūdensvada nomaiņu Skolas ielā 20, Ogrē, pie jaunā tuneļa, paralēli dzelzceļam, cauruļvada posmam no ūdensvada akas Nr. 174 līdz ūdensvada akai Nr. 96. Lai ilgtermiņā varētu saglābāt aģentūras pamatlīdzekli, izvairoties no tālākas ūdens rezuavuāra betona sadalīšanās un nodrošinātu ūdens kvalitātes nemainību tiks veikta dzeramā ūdens rezervuāra pārklāšanu ar aizsargmembrānu ūdens atdzelžošanas stacijā Apiņu ielā 5, Ogrē.

2023. gadā tiks turpināts pagarināt centralizēto ūdensaimniecības tīklu garumi, nodrošinot lielāku pieejamību aģentūras ūdenssaimniecības pakalpojumiem. Pamatojoties uz iedzīvotāju iesniegumiem, tiks izbūvēts sadzīves kanalizācijas un ūdensvada pagarinājums Oskara Kalpaka ielā, Ogrē, ar sūkņu stacijas elektropievadu. Uzlabojot elektroenerģijas patēriņu efektivitāti, nepieļaujot sūknētavas darbības apstāšanos, tiks veikts sūkņu Mārsila ielas kanalizācijas sūkņu stacijā nomaiņa, ņemot vērā tā nepietiekamo jaudu, pārāk biežo tīklu nosprostošanos.

5.2. Paredzamie notikumi, kas varētu būtiski ietekmēt aģentūras darbību nākotnē

Aģentūra arī turpmāk savu darbību turpinās Ogres novada pašvaldības noteiktajos virzienos: pārvaldīt vadījumā nodoto nekustamo īpašumu (sociālās mājas, pašvaldības dzīvokļu īpašumus), sniegt ūdenssaimniecības pakalpojumus, veikt kapu apsaimniekošanu un nodrošināt peldbaseina darbību un veikt citas nepieciešamās darbības funkcijās, ko pašvaldība ir deleģējusi aģentūrai.

Aģentūras darbību ietekmēja Ministru kabineta 2021. gada 9. oktobra rīkojums Nr. 720 “Par ārkārtējās situācijas izsludināšanu”, kas noteica valstī ārkārtas situāciju no 2021. gada 9. oktobra līdz 2022. gada 1. martam, Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” un Ministru kabineta 2021. gada 28. septembra noteikumi Nr. 662 “Epidemioloģiskās drošības pasākumi Covid-19 infekcijas izplatības ierobežošanai”.

Covid-19 infekcijas izplatības seku pārvarēšanas likuma 14. panta pirmā un viens pirm daļa, noteica pienākumu pašvaldībām un tās iestādēm, tai skaitā Aģentūrai, no 2021. gada 11. oktobra līdz 2022. gada 1. martam, atbrīvot komersantus un citus saimnieciskās darbības veicējus, biedrības un nodibinājumus, kurus ietekmējusi saistībā ar Covid-19 izplatību noteiktā ārkārtējā situācija, no nomas maksas vai lemt par nomas maksas samazinājumu, kā arī nepiemērot kavējuma procentus un līgumsodus, ja samaksa tiek kavēta, izņemot maksu par patērētajiem pakalpojumiem — elektroenerģiju, siltumenerģiju, ūdensapgādi un citiem īpašuma uzturēšanas pakalpojumiem.

Pēc Centrālās statistikas pārvaldes datiem turpina pieaugt būvniecības izmaksu līmenis, ja 2022. gada februārī, salīdzinot ar 2021. gada februāri, būvniecības izmaksu līmenis Latvijā palielinājās par 17,0 %[[1]](#footnote-1), tad 2023. gada februāri, salīdzinot ar 2022. gada februāri, būvniecības izmaksu līmenis Latvijā palielinājās vēl par 14,3 %, liecina Centrālās statistikas pārvaldes dati. Būvmateriālu cenas palielinājās par 17,3 %, mašīnu un mehānismu uzturēšanas un ekspluatācijas izmaksas – par 12,6 %, bet strādnieku darba samaksa pieauga par 9,8 %[[2]](#footnote-2). Līdz ar to ūdenssaimniecības pakalpojumu uzturēšanā un nodrošināšanās būs nepieciešams ieguldīt lielākus naudas līdzekļus.

Aģentūrai pārskatot ūdensapgādes un kanalizācijas tarifu ir konstatēts, ka no 2018. gada būtiski pieaugušas centralizēto ūdenssaimniecības tīklu uzturēšanas izmaksas, elektroenerģijas, degvielas, materiālu un pakalpojumu cenas, tai skaitā, darba algas, remonta darbu izmaksas, amortizāciju, analīzes ūdens un notekūdens kvalitātes noteikšanai, dabas resursu nodokli, rekonstrukcijas un renovācijas darbus, un lai nodrošinātu kvalitatīvu pakalpojumu sniegšanu Ogres novada pašvaldības iedzīvotājiem Ogres pilsētā un Ogresgala pagastā, kas ir pieslēgušies centralizētajiem ūdenssaimniecības pakalpojumu tīkliem ir nepieciešams pārskatīt ūdenssaimniecības tarifu, atbilstoši pakalpojuma sniegšanas izmaksām.

Ekonomikas ministrija ir izstrādājusi jaunu Daudzdzīvokļu dzīvojamo māju pārvaldīšanas likumprojektu[[3]](#footnote-3), paredzot būtiskas izmaiņas dzīvokļu īpašnieku norēķinos ar pakalpojuma sniedzējiem – nosakot tikai tiešus norēķinus ar pakalpojumu sniedzēju, bez pārvaldnieka starpniecības. Šāda likuma spēkā stāšanās gadījumā, būtu nepieciešams slēgt līgumu ar vismaz 184 daudzīvokļu dzīvojamo māju dzīvokļu īpašumu īpašniekiem, izrakstot rēķinu katram atsevišķam dzīvokļu īpašniekam, nevis dzīvojamās mājas apsaimniekotājam. Iepriekšminētajā situācijā aģentūrai būtu nepieciešams palielināt administratīvo resursu, gan rādījumu, rēķinu un apmaksu apstrādē, gan debitoru uzraudzībā. Papildus jānorāda, ka šādas normatīvo aktu izmaiņas, aģentūras tiešo klientu skaits varētu palielināties pat četras reizes, nepalielinot pakalpojuma sniegšanas apjomus, tādējādi palielinot neprognozējamus izdevumus.

* 1.

**Neatkarīgu revidentu ziņojums**

**Ogres novada pašvaldības aģentūras “Ogres komunikācijas” vadībai**

*Mūsu atzinums par finanšu pārskatu*

Esam veikuši Ogres novada pašvaldības aģentūras “Ogres komunikācijas” (“Aģentūra”) pievienotajā gada pārskatā ietvertā finanšu pārskata revīziju. Pievienotais finanšu pārskats ietver:

* Pārskatu par finansiālo stāvokli - bilanci 2022. gada 31. decembrī,
* pārskatu par darbības finansiālajiem rezultātiem par gadu, kas noslēdzās 2022. gada 31. decembrī;
* naudas plūsmas pārskatu par 2022.gadu,
* pašu kapitāla kustības pārskatu par 2022.gadu,
* finanšu pārskata pielikumu, kas ietver nozīmīgu grāmatvedības uzskaites principu kopsavilkumu un citu paskaidrojošu informāciju,
* finanšu pārskata pielikumu, tai skaitā, finanšu pārskata posteņu skaidrojumu, grāmatvedības uzskaites principu aprakstu un gada pārskata sagatavošanas principu aprakstu.

**Mūsuprāt, pievienotais finanšu pārskats sniedz patiesu un skaidru priekšstatu par Aģentūras finansiālo stāvokli 2022. gada 31. decembrī un par tās darbības finanšu rezultātiem un naudas plūsmu gadā, kas noslēdzās 2022. gada 31. decembrī, saskaņā ar Ministru Kabineta 2018.gada 19.jūnija noteikumiem Nr.344 „Gada pārskata sagatavošanas kārtība“.**

*Atzinuma pamatojums*

Atbilstoši Latvijas Republikas Revīzijas pakalpojumu likumam (“Revīzijas pakalpojumu likums”) mēs veicām revīziju saskaņā ar Latvijas Republikā atzītiem starptautiskajiem revīzijas standartiem (turpmāk- SRS). Mūsu pienākumi, kas noteikti šajos standartos, ir turpmāk aprakstīti mūsu ziņojuma sadaļā *Revidenta atbildība par finanšu pārskata revīziju*.

Mēs esam neatkarīgi no Aģentūras saskaņā ar Starptautiskās Grāmatvežu ētikas standartu padomes izstrādātā Starptautiskā Profesionālu grāmatvežu ētikas kodeksa (tostarp Starptautisko Neatkarības standartu) prasībām un Revīzijas pakalpojumu likumā iekļautajām neatkarības prasībām, kas ir piemērojamas mūsu veiktajai finanšu pārskata revīzijai Latvijas Republikā. Mēs esam ievērojuši arī Starptautiskā Profesionālu grāmatvežu ētikas kodeksa (tostarp Starptautisko Neatkarības standartu) un Revīzijas pakalpojumu likumā noteiktos pārējos profesionālās ētikas principus un objektivitātes prasības.

Mēs uzskatām, ka mūsu iegūtie revīzijas pierādījumi dod pietiekamu un atbilstošu pamatojumu mūsu atzinumam.

*Ziņošana par citu informāciju*

Par citu informāciju atbild Aģentūras vadība. Citu informāciju veido:

* Vadības ziņojums,
* budžeta izpildes pārskats.

Mūsu atzinums par finanšu pārskatu neattiecas uz gada pārskatā ietverto citu informāciju, un mēs nesniedzam par to nekāda veida apliecinājumu, izņemot to kā norādīts mūsu ziņojuma sadaļā *Citas ziņošanas prasības saskaņā ar Latvijas Republikas tiesību aktu prasībām*.

Saistībā ar finanšu pārskata revīziju mūsu pienākums ir iepazīties ar citu informāciju un, to darot, izvērtēt, vai šī cita informācija būtiski neatšķiras no finanšu pārskata informācijas vai no mūsu zināšanām, kuras mēs ieguvām revīzijas gaitā, un vai tā nesatur cita veida būtiskas neatbilstības.

Ja, balstoties uz veikto darbu un ņemot vērā revīzijas laikā gūtās ziņas un izpratni par Aģentūru un tās darbības vidi, mēs secinām, ka citā informācijā ir būtiskas neatbilstības, mūsu pienākums ir ziņot par šādiem apstākļiem. Mūsu uzmanības lokā nav nākuši apstākļi, par kuriem būtu jāziņo.

*Citas ziņošanas prasības saskaņā ar Latvijas Republikas tiesību aktu prasībām*

Papildus tam, saskaņā ar Revīzijas pakalpojumu likumu mūsu pienākums ir sniegt viedokli, vai Vadības ziņojums ir sagatavots saskaņā ar tā sagatavošanu reglamentējošā normatīvā akta, Ministru kabineta 2018. gada 19. jūnija noteikumu Nr. 344 „Gada pārskata sagatavošanas kārtība” , prasībām.

Pamatojoties vienīgi uz mūsu revīzijas ietvaros veiktajām procedūrām, mūsuprāt:

* Vadības ziņojumā par pārskata gadu, par kuru ir sagatavots finanšu pārskats, sniegtā informācija atbilst finanšu pārskatam, un
* Vadības ziņojums ir sagatavots saskaņā ar Ministru kabineta 2018. gada 19. jūnija noteikumu Nr. 344 „Gada pārskata sagatavošanas kārtība” prasībām.

*Vadības un personu, kurām uzticēta Aģentūras pārraudzība, atbildība par finanšu pārskatu*

Vadība ir atbildīga par tāda finanšu pārskata, kas sniedz patiesu un skaidru priekšstatu, sagatavošanu saskaņā ar Ministru kabineta 2018. gada 19. jūnija noteikumu Nr. 344 „Gada pārskata sagatavošanas kārtība”, kā arī par tādas iekšējās kontroles sistēmas uzturēšanu, kāda saskaņā ar vadības viedokli ir nepieciešama, lai būtu iespējams sagatavot finanšu pārskatu, kas nesatur ne krāpšanas, ne kļūdas dēļ izraisītas būtiskas neatbilstības.

Sagatavojot finanšu pārskatu, vadības pienākums ir izvērtēt Aģentūras spēju turpināt darbību, pēc nepieciešamības sniedzot informāciju par apstākļiem, kas saistīti ar Aģentūras spēju turpināt darbību un darbības turpināšanas principa piemērošanu, ja vien vadība neplāno Aģentūras likvidāciju vai tās darbības izbeigšanu, vai arī tai nav citas reālas alternatīvas kā Aģentūras likvidācija vai darbības izbeigšana.

Personas, kurām uzticēta Aģentūras pārraudzība, ir atbildīgas par Aģentūras finanšu pārskata sagatavošanas procesa uzraudzību.

### *Revidenta atbildība par finanšu pārskata revīziju*

Mūsu mērķis ir iegūt pietiekamu pārliecību par to, ka finanšu pārskats kopumā nesatur kļūdas vai krāpšanas dēļ izraisītas būtiskas neatbilstības, un sniegt revidentu ziņojumu, kurā izteikts atzinums. Pietiekama pārliecība ir augsta līmeņa pārliecība, bet tā negarantē, ka revīzijā, kas veikta saskaņā ar SRS, vienmēr tiks atklāta būtiska neatbilstība, ja tāda pastāv. Neatbilstības var rasties krāpšanas vai kļūdas dēļ, un tās ir uzskatāmas par būtiskām, ja var pamatoti uzskatīt, ka tās katra atsevišķi vai visas kopā varētu ietekmēt saimnieciskos lēmumus, ko lietotāji pieņem, balstoties uz šo finanšu pārskatu.

Veicot revīziju saskaņā ar SRS, visa revīzijas procesa gaitā mēs izdarām profesionālus spriedumus un saglabājam profesionālo skepticismu. Mēs arī:

* identificējam un izvērtējam riskus, ka finanšu pārskatā varētu būt krāpšanas vai kļūdas dēļ izraisītās būtiskas neatbilstības, izstrādājam un veicam revīzijas procedūras šo risku mazināšanai, kā arī iegūstam revīzijas pierādījumus, kas sniedz pietiekamu un atbilstošu pamatojumu mūsu atzinumam. Risks, ka netiks atklātas būtiskas neatbilstības krāpšanas dēļ, ir augstāks nekā risks, ka netiks atklātas kļūdas izraisītas neatbilstības, jo krāpšana var ietvert slepenas norunas, dokumentu viltošanu, informācijas neuzrādīšanu ar nodomu, informācijas nepatiesu atspoguļošanu vai iekšējās kontroles pārkāpumus;
* iegūstam izpratni par iekšējo kontroli, kas ir būtiska revīzijas veikšanai, lai izstrādātu konkrētajiem apstākļiem atbilstošas revīzijas procedūras, bet nevis, lai sniegtu atzinumu par Aģentūras iekšējās kontroles efektivitāti;
* izvērtējam pielietoto grāmatvedības politiku atbilstību un grāmatvedības aplēšu un attiecīgās vadības uzrādītās informācijas pamatotību;
* izdarām secinājumu par vadības piemērotā darbības turpināšanas principa atbilstību, un, pamatojoties uz iegūtajiem revīzijas pierādījumiem, par to, vai pastāv būtiska nenoteiktība attiecībā uz notikumiem vai apstākļiem, kas var radīt nozīmīgas šaubas par Aģentūras spēju turpināt darbību. Ja mēs secinām, ka būtiska nenoteiktība pastāv, revidentu ziņojumā tiek vērsta uzmanība uz finanšu pārskatā sniegto informāciju par šiem apstākļiem, vai, ja šāda informācija nav sniegta, mēs sniedzam modificētu atzinumu. Mūsu secinājumi ir pamatoti ar revīzijas pierādījumiem, kas iegūti līdz revidentu ziņojuma datumam. Tomēr nākotnes notikumu vai apstākļu ietekmē Aģentūra savu darbību var pārtraukt;
* izvērtējam vispārēju finanšu pārskata struktūru un saturu, ieskaitot atklāto informāciju un skaidrojumus pielikumā, un to, vai finanšu pārskats patiesi atspoguļo pārskata pamatā esošos darījumus un notikumus.
* iegūstam pietiekamus un atbilstošus revīzijas pierādījumus par Aģentūras finanšu informāciju ar mērķi sniegt atzinumu par finanšu pārskatu. Mēs esam atbildīgi par Aģentūras revīzijas vadību, pārraudzību un veikšanu. Mēs paliekam pilnībā atbildīgi par mūsu revidentu atzinumu.

Mēs sazināmies ar personām, kurām uzticēta Aģentūras pārraudzība, un, cita starpā, sniedzam informāciju par plānoto revīzijas apjomu un laiku, kā arī par svarīgiem revīzijas novērojumiem, tajā skaitā par būtiskiem iekšējās kontroles trūkumiem, kādus mēs identificējam revīzijas laikā.

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN

SATUR LAIKA ZĪMOGU

SIA „SINDIKS” Silvija Gulbe

Licence Nr. 100 Zvērināta revidente

 Sertifikāts Nr. 142

 Valdes locekle

Ogres novada pašvaldības aģentūras

“Ogres komunikācijas”

|  |  |  |
| --- | --- | --- |
|  Direktora p.i. |   |  Artūrs Robežnieks |

*šis dokuments ir elektroniski parakstīts ar drošu elektronisko parakstu un satur laika zīmogu*

1. <https://stat.gov.lv/lv/statistikas-temas/valsts-ekonomika/razotaju-cenas/preses-relizes/8210-buvniecibas-izmaksu-parmainas> [↑](#footnote-ref-1)
2. https://stat.gov.lv/lv/statistikas-temas/valsts-ekonomika/razotaju-cenas/preses-relizes/12222-buvniecibas-izmaksu [↑](#footnote-ref-2)
3. [https://tapportals.mk.gov.lv/legal\_acts/372ee455-d2ee-42ee-866a-7fd8d046bc39#](https://tapportals.mk.gov.lv/legal_acts/372ee455-d2ee-42ee-866a-7fd8d046bc39) [↑](#footnote-ref-3)